Jannie sing weer Brel | Netwerk24
Jannie sing weer Brel
03 Maart 2018 12:00
Jannie du ToitFoto: Ivan Naudé
Die sanger Jannie du Toit is nog nie uitgekuier met die Belgiese sanger Jacques Brel se musiek nie.
Daarom is Du Toit vandeesmaand terug met sy gewilde musiekproduksie Bonjour, Monsieur Brel met die musiek van Brel.
Van 6 tot 22 Maart tree hy saam met Susan Mouton (tjello) en Chanie Jonker (klavier en trekklavier) in die Theatre on the Square in Sandton op.
Juanita Swanepoel het die saamstel van die liedjies en tekste behartig.
Die produksie is ook onlangs in Europa opgevoer.
Brel se liedjies sal in vier tale gesing word: Frans, Nederlands, Engels en Afrikaans. Die program sluit gewilde liedjies soos “Amsterdam”, “Marieke”, “Madeleine”, “The Old Folks” en “Ne me quitte pas” in.
Du Toit het ook in 2016 die album
Jannie du Toit chante/sing/sings/zingt Brel bekend gestel.
* Vertonings is Dinsdae tot Saterdae om 20:15, met nog ’n vertoning om 18:00 op Saterdae. Kaartjies kos R70 tot R150. Bespreek by Computicket.